भोजपुरी फिल्मों में अपनी अदाकारी से जलवा बिखेरने वाले सुपरस्टार खेसारी लाल यादव फिल्म ‘दबंग सरकार’ में एक नए अवतार में नजर आने वाले हैं। उन्हें उम्मीद है कि उनकी पिछली फिल्म ‘दुलहिन गंगा पार के’ की तरह यह फिल्म भी बॉक्स ऑफिस पर धमाल मचाएगी। खेसारी लाल यादव की इस नई फिल्म ‘दबंग सरकार’ के बारे में दावा किया जा रहा है कि यह भोजपुरी सिनेमा की अब तक की सबसे महंगी फिल्म होगी। इस फिल्म में अपनी अलग इमेज बनाने के लिए खेसारीलाल यादव ने खूब पसीना बहाया है और जमकर मेहनत की है. ‘दबंग सरकार’ के लिए खेसारी लाल यादव ने मस्कुलर बॉडी बनाई है। ‘दबंग सरकार’ में खेसारीलाल के साथ आकांक्षा अवस्थी और दीपिका त्रिपाठी अहम भूमिकाओं में हैं। वहीं फिल्म के दो गानों में अभिनेत्री काजल राघवानी भी स्पेशल अपीयरेंस देती हुए नजर आएंगी। हाल ही में काजल ने एक साक्षात्कार में कहा था, ‘मैंने फिल्म दबंग सरकार में अपना शत प्रतिशत दिया है।’ फिल्म में खेसारीलाल के बारे में बात करते हुए काजल ने कहा था, ‘मुझे खुशी है कि वह एक लाजवाब फिल्‍म लेकर आ रहे हैं। उम्‍मीद करती हूं फिल्‍म दबंग सरकार सुपर डूपर हिट हो।’